CELEX: 62016CN0686
Language: lt
Date: 2016-12-28 00:00:00
Title: Byla C-686/16 P: 2016 m. gruodžio 28 d. Meissen Keramik GmbH pateiktas apeliacinis skundas dėl 2016 m. spalio 18 d. Bendrojo Teismo (antroji kolegija) priimto sprendimo byloje T-776/15 Meissen Keramik GmbH/Europos Sąjungos intelektinės nuosavybės tarnyba (EUIPO)

22.5.2017   
            
            
               LT
            
            
               Europos Sąjungos oficialusis leidinys
            
            
               C 161/6
            
         2016 m. gruodžio 28 d.Meissen Keramik GmbH pateiktas apeliacinis skundas dėl 2016 m. spalio 18 d. Bendrojo Teismo (antroji kolegija) priimto sprendimo byloje T-776/15 Meissen Keramik GmbH/Europos Sąjungos intelektinės nuosavybės tarnyba (EUIPO)
   
   (Byla C-686/16 P)
   (2017/C 161/07)
   Proceso kalba: vokiečių
   
      Šalys
   
   
      Apeliantė: Meissen Keramik GmbH, atstovaujama advokatų M. Vohwinkel ir Dr. M. Bagh
   
      Kita proceso šalis: Europos Sąjungos intelektinės nuosavybės tarnyba (EUIPO)
   
      Apeliantės reikalavimai
   
   Apeliantė prašo:
   
               —
            
            
               panaikinti 2016 m. spalio 18 d. Bendrojo Teismo sprendimą (byla T-776/15),
            
         
               —
            
            
               panaikinti 2015 m. spalio 28 d. Europos Sąjungos intelektinės nuosavybės tarnybos (EUIPO) pirmosios apeliacinės tarybos sprendimą (byla R 0531/2015-1),
            
         
               —
            
            
               panaikinti 2015 m. sausio 13 d. Europos Sąjungos intelektinės nuosavybės tarnybos (EUIPO) sprendimą,
            
         
               —
            
            
               priteisti iš Europos Sąjungos intelektinės nuosavybės tarnybos (EUIPO) visas bylinėjimosi išlaidas, patirtas šioje byloje visose instancijose.
            
         
      Apeliacinio skundo pagrindai ir pagrindiniai argumentai
   
   Apeliantė savo apeliacinį skundą grindžia klaidingu Reglamento dėl Bendrijos prekių ženklo (1) 7 straipsnio 1 dalies c punkto aiškinimu ir Bendrojo Teismo procedūros reglamento 135 straipsnio 4 dalimi išaiškinimu.
   Apeliantė kaltina Bendrąjį Teismą pažeidus Procedūros reglamentą, nes savo sprendime jis pasirėmė ne prekių ženklo žodinio elemento reikšme, konstatuota Apeliacinės tarybos sprendime, bet savo paties minėto elemento vertinimu ir taip pakeitė ginčo dalyką.
   Pagrindas, susijęs su klaidingu reglamento 7 straipsnio 1 dalies c punkto aiškinimu, grindžiamas tuo, kad Bendrasis Teismas nusprendė, jog konkrečios produktų rūšies, kurią apibūdina jos pagrindinis komponentas (Meissen keramika), geografinė nuoroda taip pat apibūdino produktus, kuriuose buvo šios medžiagos komponentų, nesvarbu, kokia jų apimtis, arba kurie gali būti susieti su žymimos rūšies produktais.
   
      (1)  2009 m. vasario 26 d. Tarybos reglamentas (EB) Nr. 207/2009 dėl Bendrijos prekių ženklo (OL L 78, p. 1).